CELEX: 62018CN0005
Language: et
Date: 2018-01-03 00:00:00
Title: Kohtuasi C-5/18: Eelotsusetaotlus, mille on esitanud Bundesfinanzhof (Saksamaa) 3. jaanuaril 2018 – Jochen Eisenbeis kui Jurex GmbH vara pankrotihaldur versus Bundeszentralamt für Steuern

9.4.2018   
            
            
               ET
            
            
               Euroopa Liidu Teataja
            
            
               C 123/10
            
         Eelotsusetaotlus, mille on esitanud Bundesfinanzhof (Saksamaa) 3. jaanuaril 2018 – Jochen Eisenbeis kui Jurex GmbH vara pankrotihaldur versus Bundeszentralamt für Steuern
   (Kohtuasi C-5/18)
   (2018/C 123/14)
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kaebaja ja kassatsioonkaebuse esitaja: Jochen Eisenbeis kui Jurex GmbH vara pankrotihaldur
   
      Vastustaja ja vastustaja kassatsioonimenetluses: Bundeszentralamt für Steuern
   
      Eelotsuse küsimused
   
   
               1.
            
            
               Kas dokumentide ametlik kättetoimetamine vastavalt avaliku õiguse normidele (menetlusseadustike ja haldusdokumentide kättetoimetamist reguleerivate seaduste sätted – postiseaduse (Postgesetz) § 33 lõige 1) on universaalteenus 15. detsembri 1997. aasta direktiivi 97/67/EÜ (1) (postiteenuste direktiiv) artikli 3 lõike 4 tähenduses?
            
         
               2.
            
            
               Kui esimesele küsimusele vastatakse jaatavalt:
               Kas ettevõtja, kelle tegevus on dokumentide ametlik kättetoimetamine vastavalt avaliku õiguse normidele, on 15. detsembri 1997. aasta direktiivi 97/67/EÜ artikli 2 punkti 13 tähenduses „universaalteenuse osutaja“, kes osutab universaalset postiteenust või selle osi, ja kas kõnealune teenus on nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (2), artikli 132 lõike 1 punkti a alusel maksuvaba?
            
         
      (1)  Euroopa Parlamendi ja nõukogu 15. detsembri 1997. aasta direktiiv 97/67/EÜ ühenduse postiteenuste siseturu arengut ja teenuse kvaliteedi parandamist käsitlevate ühiseeskirjade kohta (EÜT 1998, L 15, lk 14; ELT eriväljaanne 06/03, lk 71).
   
      (2)  ELT 2006, L 347, lk 1.